
Социалната услуга „Преходно жилище“ (ПЖ) е разкрита по проект „Шанс за деца и младежи от дома“ по схема за безвъзмездна финансова помощ на ОП РЧР, съфинансирана от Европейския соициален фонд на Европейския съюз. След изтичане срока на проекта, социалната услуга е разкрита като делегирана държавна дейност съгласно Решение № 102/30.04.2015 г. на ОбС – Враца. Доставчик на услугата е Община Враца. Услугата се ръководи от управител.

Целева група: ПЖ предоставя комплекс от социални услуги на деца без увреждания от 15 г. до 18 г., или до завършване на средно образование, но не повече от 20 г., за които до момента на настаняването им са изчерпани всички възможности и мерки за закрила в семейна среда. 
Максимален брой потребители: 8. 
Цели: Осигуряване на безопасна среда, в която потребителите получават индивидуална подкрепа за развитие на своите възможности, чрез гарантиране на достъп до образователни, здравни и специализирани услуги и защита на най-добрия им интерес. В услугата е създадена среда, близка до семейната, при която децата получават необходимата им 24-часова грижа и подкрепа за личностно развитие, за изграждане на умения за водене на самостоятелен и независим начин на живот и др.
Основни дейности:

В ПЖ  се предоставят комплексно следните социални услуги:
· резидентна грижа за деца без увреждания; 
· информиране и консултиране /като специализирана услуга/;  
· застъпничество и посредничество; 
· обучение за придобиване на умения /като специализирана услуга/.
Продължителността на ползване на социалната услугата е дългосрочна – до 3 години. Дейностите са съобразени с възрастта и индивидуалните потребности на потребителите. Социалната услуга организира дейности за посрещане на специфичните потребности на потребителите от информиране и консултиране във връзка с възникнали проблеми и затруднения и обмисляне на възможни решения и действия за преодоляването им.
           Екипът включва специализиран персонал: 0,5 бр. управител, 2 бр. социален работник, 1 бр. трудотерапевт, 2 бр. социален сътрудник.

Социалната услуга е разположена в централна градска част и е интегрирана в околното пространство. В близост се намират детска градина, лечебно заведение и детски площадки. Сградата е с едноетажна структура, с обособени дневна и две спални зони, всяка от които разполага с четири спални помещения, оборудвани с по 2 легла, гардероби, бюра и шкафчета. Във всяка от спалните зони има по два санитарни възела. Обзавеждането е съвременно и функционално и съответства на необходимите изисквания. Дворното място осигурява възможност за занимания на открито.

